
CYFAMMOD DISIGL. 


“Canys y mynyddoedd a giliant, a'r bryniau a symmudant, eithr 
fy nhrugaredd ni chilia oddi wrthyt, a chyfammod fy hedd ni syfl, 
medd yr r Arglwydd sydd yn i YT wrthyt.”—ESa1ar liv. 10. 


lì. o dr riw di 





Cmwi gedyrn binaclau y ddaiar, 
Gydoeswch â huan a lloer, 
Safasoch effeithiau difaol, 
A threulfawr hin wresog ac oer ; 
A wel'soch yr oll er y dechreu, 
Hil Adda yn do ar ol to, 
A'r diluw, aruthrol lifiadau, 
A'ch cuddiodd yn nyddiau'r hen No', 


Chwi heriwch alluoedd elfenol, 
Feraon tragwyddol o'r bron, 

Taranau, mellt saethawl, corwyntoedd, 
A chenllif dyfnderoedd y don ; 

Ond gwelaf ryw ddiwrnod gyferbyn, 
A ellwch chwi sefyll pryd hyn ? 

Y ddaiar a ymchwel fel meddwyn, 
A nerthoedd y nefoedd a gryn. 


Ti'r Aran, a'r Wyddfa eye 
Chwi neidiwch yn awc hyd y ne' 
Mynyddoedd yr Andes ymbranciant, ŵ; 
Fel hyrddod y llamant o'u lle; 
I hofran fel brain yn yr entyrch, 
Chwi chwythir ag anadl yr Ior; 
A'ch twrf, megys myrdd o daranau, 
Fydd gymmysg â rhuad y môr, 


Y cloion a'r clymau cadarnaf 
Ddattodant fel dyfroedd yn awr, 

'Y temlau a'r tyrau uchelfrig 
'Ysgydwir yn gandryll i'r llawr; 

Ond ped ai yn deilchion i'r dyfnder 
O'i chylchoedd y belen 'rwy'n byw, 

Ymollwng ar ddamchwa dragwyddol, 
Ni ysgog cyfammod fy Nuw. 


Tymmestloedd o dân ac o frwmstan 
O'r nefoedd ddylifant i lawr, 
Rhyferthwy o ddiluw brwmstanaidd 
Ysguba bob congl yn awr; 
Y nefoedd a'r ddaiar ânt heibio 
' Yn adeg nos Sadwrn y byd; 
Ond rhwymau'r cyfammod sydd eto 
Yn para'n ddiysgog o hyd. 


Yr annuw a welaf mewn cyffro 
Am rywle i ddianc ar ffo, 

A'i floedd am fynyddoedd i'w guddio, 
A'i dremyn yn dduach na'r glo: 
Cnoi'i dafod wna'r truan gan arswyd, 

Pob aelod fel deilen a gryn; 
Ond llechu dan nawdd y cyfammod ì 
Wna'r Cristion yn dawel pryd hyn. 





Fan yma mae'n eistedd yn llonydd, 
Digyffro o gyrhaedd pob gwg, | 
Yn gweled cynhebrwng holl natur, | 
A'r nef mewn galarwisg o fwg, 
Ar un o dalfryniau gwyrddleision 
Gwlad tragwyddoldeb bell draw, 
Gan dreblu yr anthem na dderfydd, 
A thelyn o aur yn ei law. í 


Dych'mygaf ei weled ef wedyn, 
Draw, draw ym mhen oesau ri'r dail, 
Yng nghanol rhyw gwmni claer-wynion, 
A'i wisg yn ddysgleiriach na'r haul, 
Yn gwaeddi ar ludw'r hen ddaiar 

(Heb hanes gwyrddlesni na choed), 
“ Cyfammod fy Nuw i sydd eto 
Mor gadarn eì dir ag erioed.” 

Mae'n gofyn wrth edrych o'i gwmpas, 
“ Ple'r ydych, ammodau y llawr, 
A luniwyd rhwng penau coronog— 
Ple'r ydych, ple'r ydych yn awr ? 
Pa le mae yr boll gyfammodau 
Wnaed yna gan ddyn gyda dyn?” 
Ond tawel Ddystawrwydd pruddglwyfus 
Sisiala, “ Nid oes yma'r un.” 


Fe'i clywaf wrth esgyn ifyny 
Drwy oror ysblenydd y gwawl 
Yn taro ar dant y Cyfammod 
Ryw ganiad sydd danllyd o fawl, 
Nes ydyw mynyddoedd bytholfyd 
Yn dawnsio wrth adsain ei gân, 
Ond prysur ddiflanant o'm golwg, 
Diflanant, diflanant yn lân. 





Y Gwr a fu gynt o dan hoelion 

| Dros ddyn pechadurus fel fi, 
Ŷ A yfodd y cwpan i'r gwaelod, 
' — Ei Hunan ar ben Calfari; 
Ffynnonell y cariad tragwyddol, 

Hen gartref meddyliau o hedd, 
Dwg finnau i'r unrhyw gyfammod, 

Na thorir gan angeu na'r bedd. 

O “ Bropau'n GAN.” 





| GWEDDI 
MERCH IEUANC 
AR EI GWELY ANGEU. 


BENDITHIAIST goed y meusydd 
O'r brigau hyd y gwraidd, 

A phorthaist bum mil werin 
Ar bum torth fara haidd ; 


denu Finn GY du 

Yng Nghana Galilea 
Ti droist y dwr yn win, 

O Dduw rho im' ollyngdod 
O'm caeth bechodau blin. 





Ti gedwaist Noe rhag diluw, 
A chedwaist Lot rhag tân, 
Ti gedwaist yn y ffwrnes 
Y tri llanc ieuanc glân; 
Ti gedwaist Daniel hynod 
Ym mysg y llewod hen ; 
Er cymmaint oedd eu newyn 
Ni agorodd un ei en. 


da a i EX ON 


Iacheaist y claf o'r parlys, 
A'r gwraig o'r dyfrlif gwa'd, 
Arweiniaist gynt holl Israel 
O'r Aipht i Ganaan wlad ; 
A Pbedr ar y dyfroedd, 
Ti ddeliaist ef i'r lan, 
O, Argìwydd cwfio finnau, 
Nad wyf ond eiddil gwan. 





Maddeuaist i Manasse, 
Er cymmaint oedd ei fai, 
. Yr hen Gorinthiaid duon 
Gaent hefyd eu glanhau ; 
Achubaist un o'r lladron 
Wrth farw ar y bryn, | 
'Mae modd i'n golchi ninnau i j 
Mor lân a'r eira gwyn. 


E —— 


î Mi welaf fyrdd o ffodyr a 

F Nawr o'u cadwynau'n rhydd, ì 
Rhai fuont yn yr anial 

Fel finnau'n wylo'n brudd; | 

Âr fyr fe wawria'r boreu o | 

Caf fyned atynt hwy, 

A rhoi ffarwel dragwyddol 

I'r Babiloniaid mwy. | 











